33 I "i» 



og forsvinde mere eller mindre, saa al der paa deres Plads kun ses et Lag af utydelige 

 brunlige, sammenfaldne Celler (VII, 25; VIII, 34; XII, 28). 



Funiculus er yderst kort, og der findes hverken Karstræng i den eller i Raphe, 

 saa lidt som i selve Placenta, naar den fra Blomsterbunden opstigende Slneng undtages, 

 der laber sig i Placentas Midte. 



Naar der altsaa, som det vil ses, er blevet visse Punkter uopklarede i Æggenes 

 Udviklingshistorie og, som det vil ses af det følgende, ligeledes i Kimens første Trin, er 

 Grunden de usædvanlig mange Vanskeligheder, som disse Æg frembyde. For det første ere 

 de overordentlig smaa og rives saa let løs fra Placenta, saa at det er meget vanskeligt at 

 faa gode Snit gjennem dem. For det andet ere de saa uigjennemsigtige, dels paa Grund 

 af indre Integuments brune Farve, dels paa Grund af ydre Integuments store Stivelse- 

 rigdom, at man ikke kan se gjennem dem uden ved Hjælp af klarende Reagenser, der 

 netop ødelægge Indholdet i Cellerne, allsaa det, man skulde undersøge. 



Kimen er normal dikotyledon , men ofte noget skjæv, i det det ene Kimblad er 

 slørre og videre udviklet end det andet (IX, 44), og uden Plumula, saa længe den endnu er 

 hvilende (IX, 34). Kimen er en Del sammentrykket; betragtes den fra «Bredsiden», ses begge 

 Kimbladene, og i denne Stilling ere de fleste Figurer, Tav. IX, tegnede; der maa ogsaa i 

 Frøets Form være noget til Stede, der gjør, at det indtager en bestemt Stilling, naar det 

 lægges paa et fladt og jævnt Underlag, thi fra denne Side er det næsten altid, at Kimen 

 præsenterer sig, naar det paa et Objektglas liggende Frø ved Kali er gjort gjennemsigtigt. 

 «Kantbilleder» af Kimen ses f. Ex. IX, 29 (hvormed Bredsidebilledet Fig. 27 kan sammen- 

 lignes), 7 og 12; Tværsnit gjennem Kim ses IX, 35 b (35 a er set fra Bredsiden), 

 VIII, 34 o. a.). 



Jeg har haft Materiale til nogenlunde at følge Kimudviklingen hos Mniopsis 

 Weddelliana (Tab. IX). De første Stadier ses Fig. 1 og 2; jeg antager, at Fig. 1 maa for- 

 staas saaledes : Ægcellen har delt sig i 2; i Fig. 2 har den nedre af disse Celler begyndt 

 Delingen ved Dannelsen af to Cellekjærner, den øvre Celle synes derimod at være mindre 

 funktionsdygtig end tidligere eller være paa Vej til at gaa til Grunde. I Fig. 3 er der 

 tydelig en Kimholder, hvis øverste (nærmest Mikropyle liggende) Celler ikke synes funktions- 

 dygtige (?) , og et tocellet Anlæg til »den egentlige Kim»; denne er allerede ført ned i 

 øverste Ende af det store ellipsoidiske Rum incfen for indre Integument. En tilsvarende 

 Figur ses Fig. 4. Fig. 5 forestiller Kimen set mest fra Enden; en Korsdeling ved lodrette 

 Vægge har fundet Sted; Kimholderens Ende ses stikke frem under Kimen. Fig. (i viser, 

 at den egentlige Kim grundlægges af to Celler, nemlig en øvre (i Figuren nedad vendl), 

 der danner Hovedmassen af Kimlegemet, og som nu er delt i 8 Celler ved lodrette og 

 vandrette Vægge, og for det andet en Hypofysecelle, der vil vise sig at danne en yderst 



Vitlensk. Selsk Skr., 6. Række, naturvidensk. og mathem. Afd. II. 3. 14 



